CELEX: 52021PC0392
Language: fi
Date: 2021-07-14
Title: Ehdotus NEUVOSTON ASETUS yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille

EUROOPAN KOMISSIO
            Bryssel 14.7.2021
            COM(2021) 392 final
            2021/0209(CNS)
            Ehdotus
            NEUVOSTON ASETUS 
            yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetuksessa (EU) N:o 1386/2011
                  1
                säädetään yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille. Kanariansaaret kuuluvat Euroopan unionin syrjäisimpiin alueisiin, joita varten voidaan Euroopan unionin toiminnasta tehdyn sopimuksen (SEUT-sopimuksen) 349 artiklan nojalla säätää erityistoimenpiteitä niiden taloudellisten haittojen ratkaisemiseksi, joista kyseiset alueet kärsivät maantieteellisen sijaintinsa vuoksi.
            
            
               Neuvoston asetuksessa (EU) N:o 1386/2011 säädettyjen toimenpiteiden, joiden tarkoituksena on ollut vahvistaa paikallisten talouden toimijoiden kilpailukykyä ja siten turvata vakaampi työllisyys näillä saarilla, on määrä päättyä 31. joulukuuta 2021. Espanjan hallitus pyysi huhtikuussa 2021 useiden tuotteiden yhteisen tullitariffin autonomisten tullien suspension jatkamista. Pyynnön mukaan alueen rakenteelliset ja pysyvät rajoitteet liittyvät edelleen eristyneisyyteen sekä markkinoiden pieneen kokoon ja niiden hajanaisuuteen. Näiden rajoitusten takia Kanariansaarilla on korkeammat tuotanto- ja kuljetuskustannukset ja korkeammat ympäristökustannukset. Ne eivät myöskään pysty hyötymään globalisaatiosta samassa määrin kuin muut Euroopan alueet. Pyydetyn suspensiojärjestelmän tarkoituksena on vähentää näitä Kanariansaarten markkinoiden rajoitteita.
            
            
               Samassa yhteydessä Espanjan viranomaiset pyysivät lisäksi yhteisen tullitariffin tullien suspendoimista seitsemältä uudelta tuoteluokalta, jotka kuuluvat CN-koodeihin 3903 19, 5603 94, 5604 10, 7326 90, 7607 20, 8441 40 ja 8479 90.
            
            
            
               •Yhdenmukaisuus muiden alaa koskevien politiikkojen säännösten kanssa
            
            
               Vuonna 2017 annetussa tiedonannossa ”Vahvempi ja uudistettu strateginen kumppanuus EU:n syrjäisimpien alueiden kanssa”
                  2
                todetaan, että syrjäisimmillä alueilla on edelleen vakavia haasteita, joista monet ovat pysyviä. Tiedonannossa esitetään komission lähestymistapa siihen, miten näitä alueita tuetaan niiden ainutlaatuisten vahvuuksien hyödyntämisessä ja kasvua ja työpaikkoja tarjoavien uusien alojen määrittämisessä. 
            
            
               Tätä taustaa vasten tämän ehdotuksen tavoitteena on tukea Espanjan syrjäisintä aluetta sen voimavarojen hyödyntämisessä paikallisen kasvun ja työpaikkojen luomisen mahdollistamiseksi paikallisilla tuotantoaloilla. Ehdotuksella täydennetään alkutuotantoa ja raaka-ainetuotantoa tukevaa syrjäisestä sijainnista ja saaristoasemasta johtuvia erityisiä valinnaisia toimenpiteitä koskevaa ohjelmaa (POSEI), Euroopan meri- ja kalatalousrahastoa (EMKR) sekä Euroopan aluekehitysrahaston (EAKR) lisämäärärahan rahoitusta.
            
            
               Kanariansaaret hyötyvät muista samankaltaisista toimenpiteistä (autonomisista tullinalennuksista): esimerkiksi 16 päivänä marraskuuta 2020 annetussa neuvoston asetuksessa (EU) 2020/1785
                  3
                säädetään Kanariansaarille suuntautuvassa tiettyjen kalastustuotteiden tuonnissa sovellettavien autonomisten tariffikiintiöiden avaamisesta. Lisäksi tälle syrjäisimmälle alueelle myönnetään täysimääräisiä vapautuksia tai alennuksia AIEM-verosta
                  4
               ; tästä säädetään 16 päivänä marraskuuta 2020 annetulla neuvoston päätöksellä (EU) 2020/1792
                  5
               .
            
            
               •Yhdenmukaisuus unionin muiden politiikkojen kanssa
            
            
               Ehdotus on yhdenmukainen unionin politiikkojen kanssa, erityisesti syrjäisimpiä alueita koskevan yleisen politiikan sekä kansainvälisen kaupan, kilpailun, ympäristön, yritystoiminnan, kehityksen ja ulkosuhteiden alojen politiikkojen kanssa.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Tämän ehdotuksen oikeusperustana on SEUT-sopimuksen 349 artikla. Tämän määräyksen nojalla neuvosto voi unionin syrjäisimpien alueiden rakenteelliset sosiaaliset ja taloudelliset rajoitteet huomioon ottaen (mukaan lukien niiden syrjäinen sijainti, saaristoluonne, pieni koko, vaikea pinnanmuodostus ja ilmasto sekä taloudellinen riippuvuus muutamista tuotteista) hyväksyä erityistoimenpiteitä, joilla mukautetaan perussopimusten soveltamista kyseisiin alueisiin. Nämä toimenpiteet koskevat tiettyjä aloja, kuten tulli- ja kauppapolitiikkaa.
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
         
         
            
               Ehdotus on suhteellisuusperiaatteen mukainen seuraavista syistä:
            
            
               Tällainen väline otetaan usein käyttöön talouden toimijoiden kilpailukyvyn parantamiseksi. Unionin tullikoodeksin ja sen täytäntöönpanosäännösten mukainen tietyn käyttötarkoituksen valvonta on tällaisissa tapauksissa vakiintunut menettely, joka ei lisää alue- ja paikallisviranomaisten ja talouden toimijoiden hallinnollista taakkaa merkittävällä tavalla. 
            
            
               •Toimintatavan valinta
            
            
               
                  Ehdotus koskee asetusta.
               
            
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               ••Sidosryhmien kuuleminen
            
            
               Ehdotuksesta kuultiin asiantuntijana tullitaloustyöryhmää (ETQG), joka avustaa komissiota sen neuvostolle tehtävien ehdotusten valmistelussa autonomisten tullitoimenpiteiden alalla.
            
            
               •Asiantuntijatiedon keruu ja käyttö
            
            
               Tarkastellakseen toimenpiteiden vaikutuksia komissio pyysi Espanjan viranomaisilta tarvittavat tiedot. Espanjan viranomaiset toimittivat tiedot Kanariansaarille tuoduista tuotteista sekä kyseisiä tuotteita koskevan analyysin.
            
            
               Tietoja kerättiin myös erityisistä aiheista, kuten työllisyydestä (Kanariansaarten tilastolaitos), matkailusta (Kanariansaarten matkailua koskevat viralliset tilastot) ja kulutuksesta (Eurobarometri).
            
            
               •Vaikutustenarviointi
            
            
               
                  Vaikutustenarviointia ei ole tehty. Ehdotuksen tarkoituksena on jatkaa nykyisiä toimenpiteitä, joiden voimassaolo päättyy vuoden 2021 lopussa. Vaikutustenarviointi ei ole tarpeen ottaen huomioon toimenpiteiden hyvin rajoitettu soveltamisala sekä se, että niiden odotettavissa olevat vaikutukset eivät muutu merkittävästi.
               
            
            
               •Perusoikeudet
            
            
               Ehdotuksella ei ole vaikutuksia perusoikeuksiin.
            
            
               4.TALOUSARVIOVAIKUTUKSET
            
            
               Ehdotuksella ei ole rahoitusvaikutuksia menoihin, mutta sillä on rahoitusvaikutus tuloihin. Tulleja jää kantamatta yhteensä noin 3,3 miljoonaa euroa vuodessa. Vaikutus perinteisiin omiin varoihin on 2,5 miljoonaa euroa vuodessa (eli 75 prosenttia kokonaismäärästä). Säädökseen liittyvässä rahoitusselvityksessä on tarkempia tietoja ehdotuksen talousarviovaikutuksista.
            
            
               Perinteisiin omiin varoihin kohdistuva tulojen menetys on katettava bruttokansantuloon (BKTL) perustuvilla jäsenvaltioiden maksuosuuksilla.
            
            
                
            
            
         
         
            
               2021/0209 (CNS)
            
            
               Ehdotus
            
            
               NEUVOSTON ASETUS
            
            
               yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 349 artiklan,
            
            
               ottaa huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, 
            
            
               ottaa huomioon Euroopan parlamentin lausunnon, 
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               (1)Neuvoston asetuksen (EU) N:o 1386/2011
                  6
                mukaisesti eräiden Kanariansaarille tuotavien tiettyjen kaupalliseen tai teolliseen käyttöön tarkoitettujen tuotantohyödykkeiden tullisuspensio päättyy 31 päivänä joulukuuta 2021. 
            
            
               (2)Espanjan hallitus pyysi huhtikuussa 2021 useiden tuotteiden yhteisen tullitariffin autonomisten tullien suspension jatkamista perussopimuksen 349 artiklan mukaisesti. Asetuksella (EU) N:o 1386/2011 käyttöön otetut toimenpiteet vaikuttivat myönteisesti Kanariansaarten talouden kehitykseen, erityisesti teollisuudessa ja rakennusalalla, ja vähensivät siten saarten syrjäisestä sijainnista, saaristoluonteesta ja pienestä koosta johtuvien taloudellisten ja kaupallisten haittojen vakavia vaikutuksia.
            
            
               (3)Kanariansaarten talouteen vaikuttavat edelleen kielteisesti saarten markkinoiden pieni koko, niiden hajanaisuus ja Euroopasta katsottuna syrjäinen sijainti, erityisen korkea työttömyys ja korkeammat tuotanto- ja jakelukustannukset kuin Manner-Euroopassa toimivilla talouden toimijoilla. Vaikka Kanariansaarten työttömyysaste parani jonkin verran vuoteen 2019 mennessä, työttömyys kasvoi 20,5 prosentista vuonna 2019 22,6 prosenttiin vuonna 2020, mikä ylitti reilusti kansallisen keskiarvon (15,5 prosenttia) ja unionin keskiarvon (7,1 prosenttia) (Eurostat, 2021).
            
            
               (4)Lisäksi koronakriisi pysäytti matkailutoiminnan Kanariansaarilla, minkä seurauksena BKT:n arvioidaan supistuneen noin 20 prosenttia vuonna 2020. Tämän ohella rakennus- ja teollisuustoiminta supistui arviolta 13 prosenttia vuoteen 2019 verrattuna. 
            
            
               (5)Siksi on aiheellista jatkaa yhteisen tullitariffin tullien suspendoimista tiettyjen asetuksen (EU) N:o 1386/2011 liitteissä I ja II lueteltujen tavaroiden osalta, jotta voidaan
            
            
               –varmistaa asetuksen (EU) N:o 1386/2011 myönteisten vaikutusten kestävyys; 
            
            
               –edistää talouden monipuolistamista; 
            
            
               –varmistaa jatkuva kasvu ja työpaikkojen luominen teollisuudessa ja rakentamisessa; 
            
            
               –tehostaa innovointia; 
            
         
         
            
               –vähentää paikallistalouden riippuvuutta palvelualasta; 
            
            
               –täydentää muita toimenpiteitä, joilla pyritään vakauttamaan Kanariansaarten taloudellista ja sosiaalista ympäristöä. 
            
            
               (6)Espanjan hallitus pyysi samassa yhteydessä asetuksen (EU) N:o 1386/2011 kattamien tuoteluokkien lisäksi yhteisen tullitariffin tullien suspendoimista seitsemältä uudelta tuoteluokalta, jotka kuuluvat CN-koodeihin 3903 19, 5603 94, 5604 10, 7326 90, 7607 20, 8441 40 ja 8479 90. Tämä pyyntö olisi hyväksyttävä, sillä kyseiset suspensiot, joihin sisältyy teollisiin tarkoituksiin käytettäviä koneita ja raaka-aineita, vahvistaisivat Kanariansaarten taloutta.
            
            
               (7)Jotta varmistetaan, että ainoastaan Kanariansaarten alueella sijaitsevat talouden toimijat voivat hyötyä näistä tariffitoimenpiteistä, suspensioiden ehdoksi olisi asetettava tuotteiden tietty käyttötarkoitus Euroopan parlamentin ja neuvoston asetuksen (EU) N:o 952/2013
                  7
                ja komission täytäntöönpanoasetuksen (EU) 2015/2447
                  8
                mukaisesti.
            
            
               (8)Siinä tapauksessa, että kauppa vääristyy ja jotta voidaan varmistaa tämän asetuksen yhdenmukaiset täytäntöönpanoedellytykset, komissiolle olisi siirrettävä täytäntöönpanovaltaa, jotta se voi poistaa suspension väliaikaisesti. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  9
                mukaisesti. 
            
            
               (9)Tässä asetuksessa säädetyillä toimenpiteillä on tarkoitus varmistaa toimenpiteiden jatkuvuus asetuksen (EU) N:o 1386/2011 voimassaolon päätyttyä. Sen vuoksi tässä asetuksessa säädettyjä toimenpiteitä on aiheellista soveltaa 1 päivän tammikuuta 2022 ja 31 päivän joulukuuta 2031 välisenä aikana,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Suspendoidaan kokonaan 1 päivän tammikuuta 2022 ja 31 päivän joulukuuta 2031 väliseksi ajaksi asetuksen (EU) N:o 952/2013 56 artiklan 2 kohdan c alakohdassa tarkoitetut Kanariansaarille suuntautuvassa tuonnissa kannettavat yhteisön tullitariffin tullit kaupalliseen tai teolliseen käyttöön tarkoitetuilta liitteessä I lueteltuihin CN-koodeihin tällä hetkellä kuuluvilta tuotantohyödykkeiltä. 
            
            
               Kanariansaarille sijoittautuneiden talouden toimijoiden on käytettävä näitä tavaroita asetuksen (EU) N:o 952/2013 ja asetuksen (EU) N:o 2015/2447 asiaankuuluvien säännösten mukaisesti vähintään 24 kuukauden ajan sen jälkeen, kun ne on luovutettu vapaaseen liikkeeseen. 
            
            
               2 artikla
            
            
               Suspendoidaan kokonaan 1 päivän tammikuuta 2022 ja 31 päivän joulukuuta 2031 väliseksi ajaksi asetuksen (EU) N:o 952/2013 56 artiklan 2 kohdan c alakohdassa tarkoitetut Kanariansaarille suuntautuvassa tuonnissa kannettavat yhteisön tullitariffin tullit liitteessä II lueteltuihin CN-koodeihin tällä hetkellä kuuluvilta raaka-aineilta, osilta ja komponenteilta, jotka käytetään teolliseen jalostukseen tai ylläpitoon Kanariansaarilla.
            
            
               3 artikla
            
            
               Edellä 1 ja 2 artiklassa tarkoitettuihin tullisuspensioihin sovelletaan asetuksen (EU) N:o 952/2013 254 artiklan mukaista tietyn käyttötarkoituksen tullivalvontaa. 
            
            
               4 artikla
            
            
               1.Jos komissiolla on syytä epäillä, että tässä asetuksessa säädetty suspensio on johtanut jonkin tietyn tuotteen kaupan vääristymiseen, sillä on oikeus antaa täytäntöönpanosäädöksiä, joilla kyseistä tuotetta koskeva suspensio peruutetaan väliaikaisesti enintään 12 kuukaudeksi. Nämä täytäntöönpanosäädökset hyväksytään 5 artiklan 2 kohdassa tarkoitettua tarkastelumenettelyä noudattaen. 
            
            
               Tuontitullien kantaminen sellaisten tuotteiden osalta, joita koskeva suspensio on väliaikaisesti poistettu, varmistetaan vakuudella, ja näiden tuotteiden vapaaseen liikkeeseen Kanariansaarilla luovuttamisen edellytyksenä on tällaisen vakuuden antaminen. 
            
            
               2.Kun neuvosto päättää perussopimuksessa määrätyn menettelyn mukaisesti 12 kuukauden kuluessa, että suspensio olisi poistettava lopullisesti, vakuudella varmistetut tullit kannetaan lopullisesti.
            
            
               3.Jollei lopullista päätöstä ole 2 kohdan mukaisesti annettu 12 kuukauden kuluessa, vakuutena olevat määrät on vapautettava. 
            
            
               5 artikla
            
         
         
            
               1.Komissiota avustaa asetuksen (EU) N:o 952/2013 285 artiklan 1 kohdalla perustettu tullikoodeksikomitea. 
            
            
               2.Kun viitataan tähän kohtaan, sovelletaan asetuksen (EU) N:o 182/2011 5 artiklaa. 
            
            
               6 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
            
               YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS
            
            
               1.EHDOTUKSEN NIMI:
            
            
               Neuvoston asetus yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille.
            
            
               2.BUDJETTIKOHDAT:
            
            
               Luku ja momentti: 12 luvun 120 momentti
            
            
               Vuodeksi 2021 budjetoitu määrä: 17 605 700 000 euroa
            
            
               3.RAHOITUSVAIKUTUKSET 
            
            
               ◻
                     Ehdotuksella ei ole rahoitusvaikutuksia.
            
            
               X
                     Ehdotuksella ei ole rahoitusvaikutuksia menoihin, mutta sillä on seuraava rahoitusvaikutus tuloihin:
            
            
               (milj. euroa yhden desimaalin tarkkuudella)
            
            
                     
                  
                  
                     
                  
               
                     
                        Budjettikohta
                     
                  
                  
                     
                        Tulot
                           10
                        
                     
                  
                  
                     
                        jakso, joka alkaa pp/kk/vvvv
                     
                  
                  
                     
                        [Vuodet 2022–2031]
                     
                  
               
                     
                        120 momentti
                     
                  
                  
                     
                        Vaikutukset omiin varoihin
                     
                  
                  
                     
                        1.1.2022–31.12.2031
                     
                  
                  
                     
                        –2,5/vuosi
                     
                  
               
         
            
               Jotta talouden toimijat voisivat tehdä pitkän aikavälin investointipäätöksiä, ehdotettujen suspensioiden olisi oltava voimassa 10 vuotta.
            
            
               Ehdotuksella korvataan neuvoston asetuksella (EU) N:o 1386/2011 käyttöön otetut toimenpiteet, joiden voimassaolo päättyy 31. joulukuuta 2021.
            
            
               Toimen arvioidut kustannukset
            
            
               Alueviranomaisten toimittamien tietojen perusteella tästä asetuksesta aiheutuvan tulonmenetyksen arvioidaan olevan 3,3 miljoonaa euroa (bruttomäärä, joka sisältää kantokulut) × 0,75 = 2,5 miljoonaa euroa vuodessa ajanjaksolla 1.1.2012–31.12.2021. Koska ehdotuksella jatketaan nykyisten toimenpiteiden voimassaoloa, kantamatta jäävien perinteisten omien varojen määrä ei kuitenkaan käytännössä muutu, kun tämä asetus tulee voimaan.
            
            
               4.PETOSTENTORJUNTA
            
            
               Tässä neuvoston asetuksessa tarkoitettujen tuotteiden tiettyä käyttötarkoitusta valvotaan unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 254 artiklan mukaisesti. 
            
         
         
            
                  
                     (1)
                  
                        EUVL L 345, 29.12.2011, s.1.
               
               
                  
                     (2)
                  
                        COM(2017) 623 final. 
               
               
                  
                     (3)
                  
                        EUVL L 403, 1.12.2020, s.1.
               
               
                  
                     (4)
                  
                        Vero nimeltä ”Arbitrio sobre las Importaciones y Entregas de Mercancías en las islas Canarias” (AIEM-vero).
               
               
                  
                     (5)
                  
                        EUVL L 402, 1.12.2020, s.13.
               
               
                  
                     (6)
                  
                        Neuvoston asetus (EU) N:o 1386/2011, annettu 19 päivänä joulukuuta 2011, yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille (EUVL L 345, 29.12.2011, s. 1).
               
               
                  
                     (7)
                  
                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
               
               
                  
                     (8)
                  
                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
               
               
                  
                     (9)
                  
                        Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (10)
                  
                        Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.
               
            
      
    ---documentbreak--- 
      
         
               EUROOPAN KOMISSIO
            Bryssel 14.7.2021
            COM(2021) 392 final
            LIITTEET 
            asiakirjaan
            Ehdotus NEUVOSTON PÄÄTÖS
            yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille
            
               
         
         
            
               LIITE I
            
            
               Kaupalliseen tai teolliseen käyttöön tarkoitetut tuotantohyödykkeet, jotka luokitellaan tällä hetkellä seuraaviin CN-koodeihin
                  1
               :
            
            
            
                     
                        4011 20
                     
                  
                  
                     
                        8418 61 00
                     
                  
                  
                     
                        8519 20
                     
                  
                  
                     
                        9006 30 00
                     
                  
               
                     
                        4011 30 00
                     
                  
                  
                     
                        8418 69 00
                     
                  
                  
                     
                        8701
                     
                  
                  
                     
                        9006 53
                     
                  
               
                     
                        4011 70 00
                     
                  
                  
                     
                        8418 91 00
                     
                  
                  
                     
                        8702
                     
                  
                  
                     
                        9006 59
                     
                  
               
                     
                        4011 80 00
                     
                  
                  
                     
                        8418 99
                     
                  
                  
                     
                        8704 21 
                     
                  
                  
                     
                        9007 10 00
                     
                  
               
                     
                        4011 90 00
                     
                  
                  
                     
                        8427
                     
                  
                  
                     
                        8704 22
                     
                  
                  
                     
                        9007 20 00
                     
                  
               
                     
                        5608
                     
                  
                  
                     
                        8431 20 00
                     
                  
                  
                     
                        8704 23
                     
                  
                  
                     
                        9008 50 00
                     
                  
               
                     
                        6403 40 00
                     
                  
                  
                     
                        8441 40 00
                     
                  
                  
                     
                        8704 31 
                     
                  
                  
                     
                        9010 10 00
                     
                  
               
                     
                        6403 51 05
                     
                  
                  
                     
                        8450 11 90
                     
                  
                  
                     
                        8704 32
                     
                  
                  
                     
                        9011 20 90 
                     
                  
               
                     
                        6403 59 05
                     
                  
                  
                     
                        8450 12 00
                     
                  
                  
                     
                        8704 41
                     
                  
                  
                     
                        9030 33 20
                     
                  
               
                     
                        6403 91 05
                     
                  
                  
                     
                        8450 19 00
                     
                  
                  
                     
                        8704 42
                     
                  
                  
                     
                        9106
                     
                  
               
                     
                        6403 99 05
                     
                  
                  
                     
                        8450 20 00
                     
                  
                  
                     
                        8704 43
                     
                  
                  
                     
                        9107 00 00
                     
                  
               
                     
                        8415
                     
                  
                  
                     
                        8450 90 00
                     
                  
                  
                     
                        8704 51
                     
                  
                  
                     
                        9207
                     
                  
               
                     
                        8418 30 80
                     
                  
                  
                     
                        8472 30 00
                     
                  
                  
                     
                        8704 52
                     
                  
                  
                     
                        9506 91 90
                     
                  
               
                     
                        8418 40 80
                     
                  
                  
                     
                        8479 90 
                     
                  
                  
                     
                        8704 60
                     
                  
                  
                     
                        9507 10 00
                     
                  
               
                     
                        8418 50
                     
                  
                  
                     
                        8501
                     
                  
                  
                     
                        8704 90 00
                     
                  
                  
                     
                        9507 20 90
                     
                  
               
                     
                  
                  
                     
                  
                  
                     
                        8705
                     
                  
                  
                     
                        9507 30 00
                     
                  
               
               LIITE II
            
            
               Maataloustarkoitukseen taikka teolliseen jalostukseen tai ylläpitoon käytettävät raaka-aineet, osat ja komponentit, jotka luokitellaan tällä hetkellä seuraaviin CN-koodeihin
                  2
               : 
            
            
                     
                        3901
                     
                  
                  
                     
                        5208
                     
                  
                  
                     
                        5507 00 00
                     
                  
                  
                     
                        7601
                     
                  
               
                     
                        3902 10 00
                     
                  
                  
                     
                        5209
                     
                  
                  
                     
                        5508 10 10
                     
                  
                  
                     
                        7607 20
                     
                  
               
                     
                        3903 11 00
                     
                  
                  
                     
                        5210
                     
                  
                  
                     
                        5508 20 10
                     
                  
                  
                     
                        8529 90 
                     
                  
               
                     
                        3903 19 00
                     
                  
                  
                     
                        5212
                     
                  
                  
                     
                        5509
                     
                  
                  
                     
                        8706 00
                     
                  
               
                     
                        3904 10 00
                     
                  
                  
                     
                        5401 10 12
                     
                  
                  
                     
                        5510
                     
                  
                  
                     
                        8707
                     
                  
               
                     
                        3906 10 00
                     
                  
                  
                     
                        5401 10 14
                     
                  
                  
                     
                        5512
                     
                  
                  
                     
                        8708
                     
                  
               
                     
                        4407 21
                     
                  
                  
                     
                        5401 20 10
                     
                  
                  
                     
                        5513
                     
                  
                  
                     
                        8714 
                     
                  
               
                     
                        4407 22 
                     
                  
                  
                     
                        5402
                     
                  
                  
                     
                        5514
                     
                  
                  
                     
                        9002 90 00
                     
                  
               
                     
                        4407 23
                     
                  
                  
                     
                        5403
                     
                  
                  
                     
                        5515
                     
                  
                  
                     
                        9006 91 00
                     
                  
               
                     
                        4407 25
                     
                  
                  
                     
                        5404 11 00
                     
                  
                  
                     
                        5516
                     
                  
                  
                     
                        9007 91 00
                     
                  
               
                     
                        4407 26
                     
                  
                  
                     
                        5404 90
                     
                  
                  
                     
                        5603 94
                     
                  
                  
                     
                        9007 92 00
                     
                  
               
                     
                        4407 29
                     
                  
                  
                     
                        5407
                     
                  
                  
                     
                        5604 10 00
                     
                  
                  
                     
                        9008 90 00
                     
                  
               
                     
                        4407 99 40
                     
                  
                  
                     
                        5408
                     
                  
                  
                     
                        6001
                     
                  
                  
                     
                        9010 90 80
                     
                  
               
                     
                        4410
                     
                  
                  
                     
                        5501
                     
                  
                  
                     
                        6002
                     
                  
                  
                     
                        9104 00 00
                     
                  
               
                     
                        4412 
                     
                  
                  
                     
                        5502
                     
                  
                  
                     
                        6217 90
                     
                  
                  
                     
                        9108
                     
                  
               
                     
                        5108
                     
                  
                  
                     
                        5503
                     
                  
                  
                     
                        6305
                     
                  
                  
                     
                        9109
                     
                  
               
                     
                        5110 00 00
                     
                  
                  
                     
                        5504
                     
                  
                  
                     
                        6309 00 00
                     
                  
                  
                     
                        9110 
                     
                  
               
                     
                        5111 
                     
                  
                  
                     
                        5505
                     
                  
                  
                     
                        6406
                     
                  
                  
                     
                        9111
                     
                  
               
                     
                        5112 
                     
                  
                  
                     
                        5506
                     
                  
                  
                     
                        7326 90
                     
                  
                  
                     
                        9112
                     
                  
               
                     
                        5205
                     
                  
                  
                     
                  
                  
                     
                  
                  
                     
                        9114
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
         
         
            
                  
                     (1)
                  
                        Sellaisina kuin ne ovat määriteltyinä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta XX syyskuuta 2021 annetussa komission asetuksessa (EU) 2021/XXXX (EUVL L XXX, XX.10.2021, s. 1). 
               
               
                  
                     (2)
                  
                        Sellaisina kuin ne ovat määriteltyinä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta XX syyskuuta 2021 annetussa komission asetuksessa (EU) 2021/XXXX (EUVL L XXX, XX.10.2021, s. 1).